[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Arhitektide liit tutvustab omavalitsuste projekte"}, {"text_idx": "#000004", "text": "10. - 27. augustini saab Eesti Arhitektuurimuuseumis tutvuda viie Eesti Arhitektide Liidu ja kohalike omavalitsute koosto\u0308o\u0308s la\u0308bi viidud arhitektuurivo\u0303istluse materjalidega. Na\u0308itusel on va\u0308ljas Narva ja Jo\u0303hvi uute linnakeskuste ideekavandid, Tu\u0308ri spordihoone ja Tu\u0308ri po\u0303hikooli o\u0303ppehoone ideekavandid, Valga koolihoone ja spordihoone ning Saue uue vallamaja arhitektuurivo\u0303istluse tulemused."}, {"text_idx": "#000005", "text": "Poole galeriialast vo\u0303tavad enda alla Narva ja Jo\u0303hvi uute linnakeskuste arhitektuurivo\u0303istlusto\u0308o\u0308d. Konkursid viidi la\u0308bi EV100 programmi \u201eHea avalik ruum\u201c raames. Tegemist on projekti kahe viimase vo\u0303istlusto\u0308o\u0308ga, mille materjale ei ole veel avalikult presenteeritud. Jo\u0303hvi arhitektuurivo\u0303istlusele esitati kokku viis to\u0308o\u0308d ja Narva vo\u0303istlusele samuti viis to\u0308o\u0308d, mille ideekavandid ja tutvustavad materjalid on vaatamiseks va\u0308ljas Eesti Arhitektuurimuuseumi galeriil."}, {"text_idx": "#000006", "text": "Narva arhitektuurivo\u0303istlus ho\u0303lmas eelko\u0303ige kesklinnas asuva Stockholmi platsi ja Raekoja platsi piirkonda ning lahendust pakuti ka Raekoja pargi arendamiseks, mille ehitus ja\u0308a\u0308b kaugemale tulevikku."}, {"text_idx": "#000007", "text": "Jo\u0303hvi puhul ho\u0303lmas vo\u0303istlusala olulist osa linnast \u2013 Hariduse ta\u0308nava, Kaare ta\u0308nava ja Puru tee vahelist maa-ala ehk idapooset osa nn Jo\u0303hvi mikrorajoonist. Eesma\u0308rgiks oli leida vo\u0303istlusalale terviklik kontseptsioon ja ruumiline lahendus, mis seoks seal asuvad erinevaid haridus- ja spordilinnaku osad u\u0308htseks ideeliseks tervikuks."}, {"text_idx": "#000008", "text": "Mo\u0303lemad linnakeskused on kavas taasaktiveerida ning uute kavandite ja\u0308rgi u\u0308mber ehitada riigi 100. su\u0308nnipa\u0308evaks perioodil 2018 - 2020."}, {"text_idx": "#000009", "text": "Teise poole galeriialast vo\u0303tavad enda alla kolm eraldiseisvat 2017. aastal lo\u0303ppenud vo\u0303istlust: Tu\u0308ri spordihoone ja Tu\u0308ri po\u0303hikooli o\u0303ppehoone arhitektuurivo\u0303istlus, Saue uue vallakeskuse arhitektuurivo\u0303istlus ning a\u0308sja lo\u0303ppenud Valga Vabaduse tn 13 koolihoone ja E. Enno tn 15 asuva spordihoone arhitektuurivo\u0303istlus."}, {"text_idx": "#000010", "text": "Tu\u0308ri Vallavalitsus soovib ideekavanditele tuginedes rajada ha\u0308sti koostoimivad spordihoone ja po\u0303hikooli o\u0303ppehoone ning nende va\u0308lialad. Esimesena plaanitakse ehitada spordihoone koos kehalise kasvatuse tundideks vajalike va\u0308lialadega, kuna praegune linnavo\u0303imla on amortiseerunud. Tulevikus rajatav uus koolimaja ja spordihoone on omavahel u\u0308hendatud, kuid sa\u0308ilib vo\u0303imalus kasutada hooneid ka eraldi. Uues koolihoones hakkab valla hinnangul o\u0303ppima ca 550 o\u0303pilast. Spordihoone valmib F.J. Wiedemanni tn 3 kinnistule 2018. aasta lo\u0303pus, uus koolihoone eeldatavasti 2020. aastal."}, {"text_idx": "#000011", "text": "Uus Saue vallamaja hakkab peale Kernu valla, Nissi valla, Saue linna ja Saue valla u\u0308hinemist oktoobris 2017 valla inimesi teenindama ja vallaelu korraldama u\u0308hisest ametiasutusest \u2013 Saue u\u0308hisvallamajast, mille uue hoone kavandamiseks korraldas Saue linnavalitsus koosto\u0308o\u0308s Eesti Arhitektide Liiduga avatud arhitektuurivo\u0303istluse. Uue vallamaja valmimist Ku\u0308tise tn 8 loodetakse 2018. aasta lo\u0303pul vo\u0303i 2019. aasta esimesel poolel."}, {"text_idx": "#000012", "text": "Valga linnavalitsuse soov on rajada Vabaduse tn 13 kinnistule spordihoone (olemasoleva staadionihoone juurdeehitisena) ja po\u0303hikooli o\u0303ppehoone (laiendades olemasolevat koolihoonet) koos neid toetavate va\u0308lialadega. Vabaduse tn 13 koolihoone laiendamist rahastatakse SA Innove poolt hallatud meetmest \u201ePo\u0303hikoolivo\u0303rgu korrastamine perioodil 2014\u20132020\u201c."}, {"text_idx": "#000022", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000033", "text": "Teatri- ja muusikamuuseumi kogud kolitakse tuleval aastal Maarjama\u0308ele"}]